section_heading: Kritika
paragraph_text: Akira je jedan od najslavnijih animea u povijesti kinemtaografije, ali nije univerzalno hvaljen. Jedni su hvalili fluidnu animaciju, odraslu i tmurnu ZF priču smještenu u neglamuroznom 21. stoljeću u kojoj sve vrvi detaljima i crnom poezijom. Drugi su pak kritizirali konfuznu priču koja nespretno spaja teme telekineze i apokalipse, pretenciozan ugođaj i anksioznosti, jednodimenzionalne likove. Tako je kritičar Kain na siteu Animeacademy.com u svojoj recenziji napisao: "Ja neću pisati o povijesnom značenju ovog filma, niti ću mu ponuditi pohvale samo zato što je priznat kao legendarni anime koji je otvorio vrata tom žanru prema Zapadnoj civilizaciji. Ja sam ovdje da sudim "Akiri" samo po njegovim vlastitim zaslugama te ću stoga vjerojatno uzdrmati par tisuća pera u procesu...Zbilja sam htio cijeniti i spojiti se sa "Akirom" više nego što na kraju jesam. Problem sa produciranjem jednog mračnog animea je u pretjerivanju u stvaranju likova koji su jednako mračni ili mračniji, što otežava da se možemo emocionalno povezati sa njima. Ako se ja ne mogu emotivno spojiti s likovima, ne mogu ni s animeom". Scott Weinberg je pak utvrdio: "Iako nisam stručnjak na tom polju, ovo je definitivno jedan od najboljih anime ostvarenja koje sam ikada vidio".